VALO-opon UKK
Yhteishaku
Miten yhteishaussa haetaan, jos oppilas on suorittanut ulkomailla perusopetuksen päättötodistus?
· Oppilas osallistuu yhteishakuun. Pohjakoulutukseksi voi merkitä ”ulkomailla suoritettu koulutus” tai ”perusopetuksen päättötodistus”. Jos oppilas opiskelee 9.luokalla, KOSKI-järjestelmä muuttaa pohjakoulutukseksi automaattisesti perusopetuksen päättötodistuksen. Todistukset voi toimittaa liitteenä valitsemalla ”ulkomailla suoritettu koulutus”. Vaikka KOSKI-järjestelmän tieto muuttaa pohjakoulutuksen, liitteet menevät silti perille.
· Todistuksesta on tärkeää olla käännös. Varmista hakukohteesta, minkä kieliset todistukset tai käännökset hyväksytään ja tuleeko käännösten olla auktorisoituja.
· Kirjatkaa oppilaalle eropäivämääräksi lukuvuoden viimeinen päivä. Tämä on tehtävä mieluiten yhteishakuaikana. Tällöin haku muuttuu automaattisesti harkinnanvaraiseksi.
· Huom. TUVAan ei ole harkinnanvaraista hakua, haastattelukutsu tulee samoilla perusteilla kuin perusopetuksen päättötodistuksella hakeneilla.
Mitä jos suorittaa peruskoulua ulkomaille niin että päättötodistuksen saa vasta yhteishaun päättymisen jälkeen?
· Yhteishaku täytetään samoin periaattein kuin jos päättötodistus olisi valmis. Liitteeksi voi laittaa tuoreimman todistuksen, jos sellainen on.
· Toimita tieto tulossa olevasta todistuksesta tulevaan kouluun ja pyydä oppilasta toimittamaan todistus kouluun välittömästi kun sen saa
Mitä jos suomen kielen taito ei vielä riitä jatko-opintoihin?
· Jos oppilaalla on perusopetuksen päättötodistus, hän voi hakeutua TUVAn lisäksi suomen kielen kurssille. Näitä Turun seudulla järjestää ainakin Linnasmäen opisto ja Paasikiviopisto (17 vuotta täyttäville).
· Aikuisten perusopetuksen alkuvaihe on hyvä paikka vahvistaa alkavaa kielitaitoa.
Mitä tapahtuu jos ei pääse jatko-opintoihin suoraan yhteishaussa?
· Kesällä on auki jatkuva haku
· Jos oppilas ei ole koulussa syksyn oppivelvollisuuden tarkistuspäivänä, opo tekee ilmoituksen asuinkunnan kuntavalvojalle, joka osoittaa oppilaalle koulupaikan

Erityiset tutkinnot
Miten arvioin erityisten tutkintojen hyödyllisyyttä?
· oppilaan resurssit, mahdollisuudet ja kiinnostuksen kohteet
Voiko oppilas suorittaa osan oppiaineesta oppitunneilla ja osan erityisessä tutkinnossa?
· Oppilas voi myös suorittaa vain osan oppiaineen oppimäärästä erityisessä tutkinnossa, ja se voidaan hyväksi lukea osaksi oppiaineen arvosanaa. Tällöin voidaan hyödyntää esimerkiksi lyhyitä valinnaisaineita.
· Lisää erityisistä tutkinnoista sekä materiaaleja erityisten tutkintojen tueksi löytyy monikulttuurisen opetuksen blogista. https://blog.edu.turku.fi/monikulttuurinenopetus/erityinen-tutkinto/  
· Lisätietoja erityisistä tutkinnoista antaa KIETU-opettaja Katri Toimela.
 
Todistus
Millainen todistus annetaan, jos oppilas ei saa lasten perusopetuksesta päättötodistusta?
· Erotodistus. Erotodistuksen annetaan samoin periaattein kuin lukuvuositodistus. Lukuvuosiarvioinnit merkitään niiden oppiaineiden kohdalta, jossa tämä pystytään tekemään. Muissa oppiaineissa käytetään sanallista arviointia. Sanallisen arvioinnin ohjeistus: https://blog.edu.turku.fi/monikulttuurinenopetus/arvioinnin-muistilista-todistusarvioinnin-tueksi/ 
· Huom. erotodistusta ei anneta samoin periaattein kuin päättötodistusta. Jos oppilaalle pystytään antamaan päättöarviointi yksittäisissä aineissa, niistä on hyvä antaa erillinen todistus.
· Jos oppilas jatkaa aikuisten perusopetukseen, voidaan lisäksi käyttää seuraavaa pohjaa: https://blog.edu.turku.fi/monikulttuurinenopetus/ylakoulusta-toiselle-asteelle/ 
Miten merkitään erotodistuksessa aineet, joita oppilas ei ole ehtinyt suorittaa lasten perusoletuksen lukuvuoden aikana? Onko arvosana 4 tai jätetäänkö tyhjäksi?
· erotodistus annetaan samoin perustein kuin lukuvuositodistus eli numeroarviointi tai sanallinen arviointi
· Lukuvuositodistuksessa käytetään numeroarvosanoja  


Aikuisten perusopetus

Miten ja milloin oppilas voi päästä aikuisten perusopetukseen?
· Turun kaupungin linjaus: aikuisten perusopetukseen voi päästä sen vuoden syksyllä, jona täyttää 17 vuotta
· Haku aikuisten perusopetukseen on yleensä keväällä toisen asteen yhteishaun jälkeen.
Miten ohjataan oppilasta AIPEen, kun oppilas täyttää 17 vuotta yläkoulun aikana?
· Luokanohjaaja ja opo huolehtivat aipeen tutustumisesta, hakemisesta ja tiedonsiirrosta. Valmo-opo on käytettävissä.
·  (siirtolomake vaati päivitämistä: https://blog.edu.turku.fi/monikulttuurinenopetus/files/2023/06/Aikuisten-perusopetukseen-jatkava-oppilas.docx


Tiedonsiirto
Millainen tiedonsiirto on tarpeellista, kun oppilas hakee TUVAan?
· Jos oppilaalla on perusopetuksen päättötodistus, se liitetään yhteishakulomakkeelle
· Jos oppilas saa perusopetuksen päättötodistuksen ulkomailta yhteishaun päättymisen jälkeen, tästä on tiedotettava TUVAa.
· Tieto mahdollisesta tuen tasosta
Millainen tiedonsiirto on tarpeellista, kun oppilas hakee AIPEen?
· Erotodistus ja seuraava pohja: https://blog.edu.turku.fi/monikulttuurinenopetus/ylakoulusta-toiselle-asteelle/

Kuka ilmoittaa peruskoulun koulun rehtoreille, jos oppilas ei pääsyt TUVAan? Eli, kun oppilas on hakenut koulupaikkaa TUVAan VALMOn aikana.
· Valmo-opo ilmoittaa

Muut
Maksaako joku jossain jotakin? (opiskelu, bussit, ruoka, oppikirjat...)
· Jos perusopetusta tai lisäopetusta saavan oppilaan koulumatka on viittä kilometriä pitempi, oppilaalla on oikeus maksuttomaan kuljetukseen. Toisen asteen kouluihin yli seitsemän kilometrin matkat kuljetaan maksutta.
· Opiskelu on maksutonta peruskoulussa, aikuisten perusopetuksessa, valmistavassa opetuksessa ja toisella asteella
· Ilmainen kouluruoka kuuluu oppivelvolliselle.
Miten opiskelupaikka otetaan vastaan?
· Yhteishaun tulokset julkaistaan yleensä kesäkuun puolessavälissä. Oppilas saa tiedon opiskelupaikasta sähköpostitse. Samassa sähköpostissa on opiskelupaikan hyväksymisen ohjeet. Jokainen koulu opastaa opiskelupaikan vastaanottamisen itse.

